Meşteşugul pielăritului, din nou la modă. Cum arată gențile create de Sebastian Roncea.
Sebastian Roncea, din Braşov, şi-a deschis un atelier în care face produse la comandă. El lucrează cu piei de bovină, capră, piton, crocodil, struţ sau iguană, aduse din Italia. Preţurile produselor variază de la 10 euro la 15.000 de euro.
Sebastian Roncea a făcut artă din meșteșugul pielăritului. Prima dată a început să facă papioane, iar acum are în atelier sute de modele de piei. Iţi poţi comanda genţi, pălării cu piele, tapiţerie auto, scaune pentru living, mese de cafea sau lămpi îmbrăcate în piei rare. Preţurile produselor variază de la 10 euro la 15.000 de euro, iar creaţiile designerului sunt cerute şi în Italia, Franţa, Anglia, India sau America.Clienţii când vin la atelier rămân uimiţi de ce văd aici, sunt ca la muzeu. Am pornit de la un papion din cămaşa mea proprie şi am perseverat cu o geantă, interioare de maşini, am făcut şi la avioane, elicoptere, povestește Sebastian"Rafinament, îţi conturează ţinuta. Lucrurile astea sunt de durată, poţi să le laşi şi moştenire", adaugă el.MĂDĂLINA BUCUR, corespondent Mediafax: "Dacă nu vrei să mergi la atelier poţi să îţi iei măsurile acasă şi să le trimiţi online. Comanda o vei primi în cel puţin o săptămână, maxim o lună şi jumătate".